Tað er sera umráðandi, at FV-kortið verður latið inn teir dagar, sum ALS hevur ásett, hvørki fyrr ella seinni. Verður kortið t. d. latið inn ein dag ov tíðliga ella tveir dagar ov seint, so missir tú stuðulin í ávikavist ein og tveir dagar. So tað ræður um at lata FV-kortið inn rættstundis. Dagarnir, tá ið FV-kortið skal latast inn, verða nevndir FV-dagar; virkið, tú arbeiðir hjá, hevur eitt yvirlit yvir nær hesir dagar eru. Letur tú FV-kortið inn ov tíðliga, verður útgjaldið fyri tað tal av døgum, tú ert ov tíðliga, drigið frá útgjaldinum. Letur tú FV-kortið inn ov seint, verður útgjaldið fyri sama tal av døgum drigið frá útgjaldinum, FV-kortið fevnir um.